«Су зертханасы» тақырыбында ұйымдастырылған ашық оқу эксперименталды іс – әрекеті.

**Білім беру саласы:**Таным.

**Ұйымдастырылған оқу іс-әрекеттері:**Жаратылыстану

**Мақсаты:**

1. Балаларға су туралы түсінік беру және судың қажеттілігін, оның адамның, құстың, жануарлар мен өсімдіктердің тіршілігіндегі маңызы туралы түсіндіру.

2. Судың табиғатта баға жетпес сый екенін айту, түсініктерін қалыптастырып дамыту. Суды үнемдеп пайдалануға және судың барлық ерекшеліктері туралы сипаттау.

3. Қазіргі кезде адамзат ауасын жұтып, суын ішіп отырған табиғат-ананы қорғап, аялауға үйрету. Суды ластамауға тәрбиелеу.

**Көрнекі құралдар:**су, қар, мұз, ауаылғалдатқыш, суреттер, бұлттар, тәжірибе жасауға керекті құралдар.

**Сөздік жұмыс:**судың қасиеті, түссіз, дәмсіз, иіссіз, қатты, сұйық, бу, ериді, буланады, тартылады және т.б.

**Шаттық шеңберіне** тұрамыз:

Барлығымыз табиғатты сүйеміз,

Үлкендердің сөзін ойға түйеміз!

Денсаулықты әрқашанда сақтаймыз,

Бейбіт өмір баршаңызға тілейміз!

**Тәрбиеші:**

Балалар қане бірінші қонақтармен жақсылап амандасып алайық!

**Балалар:**

Сәлеметсіздерме!

**«Ой толғау»**

1. Адамдар суды қайдан алады?
2. Жануарлар суды қайдан ішеді?
3. Табиғатта қандай су көздерін білесіңдер?
4. Адамдар судың астында өмір сүре алама?
5. Судың астында тіршілік барма?
6. Суда жақсы жүзетін құстар барын білесіңдерме?

**Тәрбиеші:**

Тамаша балалар. Ал енді айтыңдаршы біз сендермен не туралы айттық?

Дұрыс, су туралы айттық!

Олай болса бүгінгі қызықты іс – әрекетіміздің тақырыбын анықтадық балалар. Бүгін біз «Су» туралы білгенімізді еске түсіріп, білмеген мәліметтерге қанық боламыз. Дайынсыңдарма?

Тамаша! Кішігірім зертханаға айналған тобымызды аралап шығайық!

*Үстелдің үстінде су, (мұз және ауаылғалдатқыш) салфеткамен жабылып тұрады тұрады. Балаларға суды көрсетіп сұраймыз.*

**Тәрбиеші:**

Балалар бұл не?

Дұрыс су

Ол қандай болады?

* Сұйық
* Таза
* Дәмі жоқ
* Иісі жоқ
* Пішіні жоқ
* Түсі жоқ

Тамаша, балалар сендердің су туралы білетіндерің көп екен ғой. Қуаныштымын

Балалар, егер суды мұздатқышқа салсақ не болады?

Дұрыс ол мұз болып қатып қалады.

*Салфетканы ашып мұзды көрсетіп, қолдарына ұстатамыз. Жылы алақанда ерігеніне назар аудартамыз.*

Мұзды ұстағанда не байқадыңдар?

Иә, ол еріді.

Неліктен деп ойлайсыңдар?

Дұрыс, алақанымыздың жылылығынан. Яғни жылымен немесе ыстықпен әсер еткенде суымыз ысиды екен. Су қайнағанда қандай құбылысты байқайсыңдар?

Дұрыс бу шығады.

Балалар, мұның барлығын судың 3 күйі деп атаймыз.

 Олар:

* Сұйық
* Қатты
* Бу

Балалар, су үздіксіз айналымда болады. Оны анық білу үшін тақтаға назар аударайық.

*Ортада тақтада «Табиғаттағы су айналымын» бейнелеген сурет ілініп тұрады.*

**Тәрбиеші:**

Балалар, табиғаттағы сулар (өзен, көлдер, бұлақ, теңіз, мұхит) күннің көзінің жылуынан буланады. Атмосфералық ауаның көмегімен аспанға көтеріледі. Аспанда олар әдемі ақ бұлттар түзеді. Ол бұлттар жиналып жауын – шашын бұлттарына айналады. Мезгілге сай жаңбыр, қар, мұздақ күйінде жерге түседі. Жерге сіңіп, жер асты суларына қосылады. Жер асты суларының ағысымен бірге өзен, көл және т.б. ағып барады да қосылып кетеді. Күннің жылуының әсерінен олар тағы буланады. Міне балалар бұл құбылыс «Табиғаттағы су айналымы» деп аталады.

Сендер шаршаған боларсыңдар. Біз сендермен бір сергіп алайық

Сергіту сәті:

Күн ұйықтады,

Күн оянды,

Жел соқты.

Бұлт жапты

Жаңбыр жауды.

Жел басылды

Күн ашылды.

*Төбеде 3 түрлі бұлт ілініп тұр.*

Балалар, жоғарыға қараңдаршы не көріп тұрсыңдар?

Дұрыс бұл бұлттар. Судың булануынан түзілген әдемі бұлттар. Олардың қандай айырмашылығы бар?

Иә, олар әртүрлі.

Ақ бұлттар олар жауынсыз болады.

Көк бұлттар жаңбырдың бұлты

*Жіптен тартқанда жаңбыр жауады.*

Бұл қою көк бұлттар, қар мен мұздақтың бұлттары

*Жіптен тартқанда қар жауады.*

Балалар қазір далада не жатыр?

Дұрыс қар жатыр.

*Үстелде екі ыдыс бар. Біреуінде қар, біреуінде еріген қардың суы.*

Балалар мынау қарды жаңа алып келдім. Ал, бұл қарды кеше алып келдік. Қар неге айналды?

Неліктен еріді?

Дұрыс тобымыз жылы болғандықтан ол еріп суға айналды. Суды қараңдаршы қандай? Иә ол лас. Оны іше аламыз ба? Дұрыс айтасыңдар іше алмаймыз. Оны қайда пайдалануға болады. Дұрыс өсімдіктерді суаруға пайдалана аламыз. Қардың суын тазалап көргілерің келеме? Біз сендермен бірге тазалап көрейік. Қане алжапқыштарыңды киіп, орындарыңа жайғасыңдар.

**1 – тазарту жолы**

Кеше біз сендермен белсендірілген көмір арқылы тазалау жолымен қар суын топқа қойып кеттік. Қане ашып көрейік. Не өзгеріс бар екен?

**2 – тазарту жолы**

Енді құммен тазарту жолын бақылап көрейік.

*Түбі тесілген ыдысқа мата төсеп, құм саламыз. Астына жайпақ ыдыс қойып, үстінен суды құямыз. Біраз уақыт өткенде ыдыстың тесіктерінен таза су ағып шығу керек.*

**3 – тазарту жолы.**

Балалар ендігі тәжірибені сендер жасап көріңдер. Алдыларыңдағы стаканға қағаздан жасалған құйғышты салыңдар. Оның ішіне мақта дискілерін салыңдар. Су жан – жағына ағып кетпейтіндей ыңғайлап салыңдар. Дәл ортасына стақандағы еріген қар суын құйыңдар. Бірден құймай, асықпай құйыңдар. Мақтаның бетіндегі қоқысты көрдіңдерме?

Енді сүзгіден өткізген суға назар салыңдар. Ол тазардыма? Иә балалар мақтаның және қағаздың сүзгіштік қасиетінің арқасында су тазаланып шықты. Енді салыстырайық қайсы тәсілмен тазаланған су тазарақ?

Енді бұл суды не істиміз?

Дұрыс бұл суды тобымыздың табиғат бұрышындағы өсімдіктерді суару үшін пайдаланайық.

*Балалардың алжапқышын шешіп, ортаға келулерін өтінеміз.*

**Қорытындылау:**

Балалар біз бүгін не туралы білдік?

-Су

Су қандай екен?

-сұйық, мөлдір, түссіз, пішінсіз, дәмсіз, иіссіз

Судың қандай күйлері бар?

-сұйық, қатты, бу

Сендерге сабақ ұнадыма?

Қай жері көбірек ұнады?

Балалар сабаққа барлықтарың белсене қатыстыңдар. Сендерге рақмет. Жарайсыңдар!